Нягледзячы на тое, што рахунак газэты арыштаваны, выданьне не зачыненае, чым і вырашыў скарыстацца Павал Жук. 26 жніўня ў дзяржаўную друкарню "Чырвоная зорка" быў дастаўлены чарговы нумар газэты, і 1 мільён беларускіх рублёў, патрэбных для аплаты паслугаў тыпаграфіі, на рахунак друкарні пералічыла прыватная фірма. Копія плацёжкі была дасланая з факсу рэдакцыі "Нашай Свабоды" ў друкарню.